Ibarra (Ekuador)

Ibarra, San Miguel de Ibarra izenaz ere ezaguna, Ekuadorreko hiria da; Ibarra kantonamenduko udal burua eta Imbabura probintziako hiriburua, baita bertako hiririk handiena eta jendetsuena ere. Ekuadorreko Andeen arteko eskualdearen iparraldean dago, Chota ibaiaren arroan, ekialdean Tahuando ibaiak zeharkatzen duen haranean, Yahuarcocha aintziraren hego-ekialdean, 2.215 m-ko altueran dago eta klima epel lehor eta alturakoa, batez beste 18° C-rekin.

"Hiri Zuria" izenez ezagutzen da, 1868ko lurrikara suntsigarriaren ondoren, 1872an berreraiki zen hiria  bedeinkatu zuten fatxada zuriengatik. "Beti itzultzen zaren hiria" ere deitzen zaio, landa pintoreskoagatik, udako klimagatik eta bertako biztanleen adeitasunagatik. 2010eko erroldan 131.856 biztanle zituen eta horrek herrialdeko 15. hiri jendetsuena bihurtzen du. Hiria Ibarra konurbazioaren nukleoa da, inguruko hiriek eta hiri inguruko parrokiek ere osatzen dutena. Konglomeratuan 250.000 biztanle baino gehiago bizi dira.

Cristóbal de Troya Espainiako kapitainak sortu zuen, 1606ko irailaren 28an, Miguel de Ibarra y Mallea markesaren aginduz; eta gaur egun Ekuadorreko hirigune nagusietako bat da. Nazioaren iparraldeko administrazio, ekonomia, finantza eta merkataritza gune garrantzitsuenetako bat da. Hiriko jarduera nagusiak merkataritza, turismoa, hezkuntza zerbitzuak, nekazaritza enpresa, higiezinak eta manufakturak dira.

Toponimia 
Euskal Herrian, Gipuzkoan, dagoen Ibarra herritik datorkio izena.

Kanpo estekak 

Ekuadorko udalerriak
Euskal toponimia Ameriketan